ኣብ ታሪኽ ናጻ ኤርትራ ክርሳዕ ኣይግበኦን እዩ በሃሊ እዩ። ታሪኽ ተሓኤ ማዕረ ናይ ህዝባዊ ግንባር ስለዘይዝከርን ብፍላጥ ስለዝተረሰዐን ከም ኣካል ቃልሲ ህዝቢ ኤርትራ ግቡእ ቦትኡ ክረክብ ኣለዎ በሃላይ እዩ። ንጽንብል 28 ዓመት ናጽነት ኤርትራ ከኣ ብሓርነትን መሰላትን ዜጋታት ክደምቕ ከምዝምነ ይገልጽ። ምንጪ ስእሊ, ኢድሪስ እስማዒልን መዓልቲ ናጽነትን ታሪኽ ገድሊ ህዝቢ ኤርትራ ኣብ ኣርብዓታት'ዩ ተዋዓዊዑ። ኣብ መውዳእታ ሓምሳታት ሓራካ ምንቅስቓስ ጀሚሩ። ኣብ ስሳታት ከኣ ተሓኤ ብረታዊ ቃልሲ ጀሚሩ። ጕዳይ ናጽነት ኤርትራ ብዙሓት ስለ ዝተዋስእዎ- ራቢጣ፡ ኤርትራ ንኤርትራውያን፡ ሓራካት/ማሕበር ሸውዓተ፡ ኢድሪስ ዓዋተን ብጾቱን፡ ተጋድሎ ሓርነት ከምኡ'ውን ህዝባዊ ግንባር - ናጽነት ኤርትራ ናይ ኵሉ ምዃኑ'ዩ። ስለዚ ሓደ ውድብ ነቲ ሓደ ብኩናት ሓድሕድ ደፊኡ ኣብ ናጽነት ስለዝተዓወተ ንቓልሲ ካልኦት ጎሲኻ ክሕለፍ ኣይግባእን እዩ ይብል ነባሪ ሆላንድ ገዲም ተጋዳላይ እስማዒል። እስማዒል ንመዓልቲ ናጽነት ብኸመይ ይርእያ?
